OpenLLM-France/wikimedia huggingface dataset:
# Jon Magunazelaia

Jon Magunazelaia Argoitia (Eibar, Gipuzkoa, 2001eko uztailaren 13a -) euskal herritar futbolaria da.

## Biografia

Puntaerdi moduan jokatzen du normalean. Eibarren harrobian hazi zen Errealak fitxatu arte 2016an. 2023ko azaroan bere kontratua berritu zuen Errealarekin 2026rarte.

## Kirol Ibilbidea

2024ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Berio | 3. | 2020/21 | 24 | 5 | - | - | - | - | - | - | | | - | - | 24 | 5 |
| Berio | 2.F | 2021/22 | 8 | 1 | - | - | - | - | - | - | - | - | - | - | 8 | 1 |
| Berio | Denera | Denera | 32 | 6 | - | - | - | - | - | - | - | - | - | - | 32 | 6 |
| Sanse | 2. | 2021/22 | 26 | 3 | - | - | - | - | - | - | - | - | - | - | 26 | 3 |
| Sanse | 1.F | 2022/23 | 31 | 7 | - | - | - | - | - | - | - | - | - | - | 31 | 7 |
| Sanse | 1.F | 2023/24 | 15 | 3 | - | - | - | - | - | - | - | - | - | - | 15 | 3 |
| Sanse | Denera | Denera | 72 | 13 | - | - | - | - | - | - | - | - | - | - | 72 | 13 |
| Real Sociedad | 1. | 2022/23 | 2 | 0 | 1 | 0 | - | - | 2 | 0 | - | - | - | - | 5 | 0 |
| Real Sociedad | 1. | 2023/24 | 5 | 0 | 5 | 0 | 1 | 0 | - | - | - | - | - | - | 11 | 0 |
| Real Sociedad | 1. | 2024/25 | 2 | 0 | 2 | 1 | - | - | 1 | 0 | - | - | - | - | 5 | 1 |
| Real Sociedad | Denera | Denera | 9 | 0 | 8 | 1 | 1 | 0 | 3 | 0 | - | - | - | - | 21 | 1 |
| Córdoba | 2. | 2024/25 | - | - | - | - | - | - | - | - | - | - | - | - | - | - |
| Córdoba | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 98 | 16 | 8 | 1 | 1 | 0 | 3 | 0 | - | - | - | - | 110 | 17 |

## Erreferentziak

* ↑ JON MAGUNAZELAIA 2026 arte berritu du

## Kanpo estekak

* Fitxa
* Datuak: Q108665872
# Beasts Clawing at Straws

Beasts Clawing at Straws (Hangul: 지푸라기라도 잡고 싶은 짐승들; RR: Jipuragirado Jabgo Sipeun Jibseungdeul, japonieraz: 藁にもすがる獣たち, Wara ni mo sugaru kemonotachi) 2020ko Kim Yong-hoon hegokorear zinema zuzendariaren thriller filma da, Keisuke Sone japoniarraren izen bereko eleberrian oinarrituta.

## Sinopsia

Oharra: Atal honek istorio osoa edo amaiera argitzen du.
Joong-man da protagonista: gizon gazte bat da, eta estualdian dagoen jatetxe batean lan egiten du. Aurrezki guztiak xahutu eta ia dirurik gabe gelditu ondoren, diru poltsa bat aurkituko du sauna bateko armairuan. Bitartean, eta egoera lazgarriak baldintzatuta, amarekin bizitzera itzuli beharko du. Eta hori bizimodu aldaketa handi samarra izango da harentzat, alzheimerra duen ama zaindu beharko baitu orain.
Denbora lerro berean, eta ez testuinguru hobean, aduana ofizial bat dago. Gatazka korapilatsuetan sartu berri da; izan ere, bere neska laguna mailegu emaile bati eskatu zion diruarekin joan berri da, ihesean. Hala, pixkanaka bateratzen eta lerratzen hasiko da zorigaiztoko talde kaskar baten etorkizun hurbila. Eta patu hori gainbehera betean joango da, hasiera batean, balazta sendagarririk gabe.

## Aktoreak

* Jeon Do-yeon: Yeon-hee
* Jung Woo-sung: Tae-young
* Youn Yuh-jung: Soon-ja
* Bae Seong-woo: Joong-man
* Shin Hyun-bin: Mi-ran
* Jung Man-sik: Park Doo-man
* Jin Kyung: Young-sun
* Jung Ga-ram: Jin-tae

## Erreferentziak

* ↑ «Errealitate ugari, gurutzatuta» Berria 2020-11-21 CC BY-SA 4.0 lizentziapean.

## Kanpo estekak

* Datuak: Q65294195
# Joe McDonnell

Joe McDonnell, irlanderaz Seosamh Mac Domhnaill (1951ko irailaren 14a, Belfast – 1981eko uztailaren 8a, Maze espetxea) Behin-Behineko IRAko kidea izan zen. 1981eko Irlandako gose greban hil zen 10 errepublikar presoetako bat izan zen.
Belfast hiriko Slate Street kalean jaio eta hazi zen, Falls Road hiribidearen behealdean, eta hamar seme-alabako familia bateko semea zen. 1970ean Goretti izeneko neska gazte batekin ezkondu eta hiriko Lenadoon eremu unionista eta protestantean bizitzen jarri ziren, euren etxea auzo guztian zegoen bi etxe katolikoetako bat zenez, maiz erasotua izan zen. Bikoteak bi haur izan zituen.
1971an Demetrius operazioan hainbat errepublikarrekin batera, tartean Gerry Adams, atxilotu eta Maidstone espetxean preso sartu zuten. Gero Maze espetxera lekualdatu eta bertan hainbat hilabetez eduki zuten. Aske gelditzean Behin-Behineko IRAko kide bilakatu zen. Dunmurry udalerriko Balmoral Furnishing Company enpresari bonba eraso bat egiteko prestaketa lanetan zebiltzala jazotako IRAkideen eta Royal Ulster Constabularyko polizien eta Britainiar Armadako soldaruen tiroketan McDonnell, Bobby Sands, Séamus Finucane eta Seán Lavery IRAkideak atxilotuak izan ziren. Guztiak arma jabetzagatik 14 urteko espetxe zigorra ezarri zitzaien eta haietako bakar batek ere ez zituzten epaileak nahiz epaimahaiaren zilegitasuna aintzakotzat hartu.
1981eko Irlandako gose greban parte hartu zuen errepublikar presoetako bat izan zen. 1981eko maiatzaren 8an gose grebari ekin zion. Uztailaren 8an eta Maze espetxean 29 urte zituela zendu zen, 61 egunez gose-greban egon ondoren.

## Ikus gainera

* 1981eko Irlandako gose greba
* Datuak: Q713114
# Flavius operazioa

Flavius operazioa edota Gibraltarreko hilketak (ingelesez: Operation Flavius edota Gibraltar killings) 1988ko martxoaren 6ean Gibraltarren Britainiar Zerbitzu Berezietako (SAS) agenteek tiroz Behin-behineko IRAko hiru kide hil zituzten ekintza militar polemikoa da.
Erresuma Batuko Gobernuaren bertsio ofizialaren arabera, Seán Savage, Daniel McCann eta Mairéad Farrell IRAkideek Gibraltarreko britainiar militarren aurkako berehalako lehergailuzko atentatua burutzeko asmoa omen zuten. SASko soldaduek hiru IRAkideak Gibraltarreko gasolindegian topatu eta tiroz hil zituzten. Ondorengo ikerketan, hiru IRAkideek armarik ez zeramatela egiaztatu zen, Savagen autoan ere ez zen inongo lehergailuren arrastorik topatu ahal izan, guzti honi Erresuma Batuko Gobernua hiru IRAkide erailtzeko aurrez prestatutako konspirazio bat izan zenaren akusazioak gehitu zitzaizkion.
Ekintza honi Ipar Irlandan jazotako beste zenbait gertakari bortitzez osaturiko hamalau eguneko aldiak jarraitu zion: Milltown hilerriko erasoa eta Britainiar kaporalen hilketa.
Ordutik aurrera, gertakari hau argitze asmora ikerketa eta dokumental ugari egin dira.

## Kanpo estekak

* Datuak: Q1145378
* Multimedia: Operation Flavius / Q1145378
# Demetrius operazioa

Demetrius operazioa, ingelesez: Operation Demetrius, 1971ko abuztuaten 9 eta 10 artean, Ipar Irlandan, Britainiar Armadak burututako operazio bat izan zen. Ipar Irlandako gatazkan, Irlandako Batasuna lortzeko helburuz Britainiar Estatuaren aurkako kanpainia armatuan zebilen Behin-behineko IRAko ustezko kide izatearen susmagarrien atxilotze masiboa eta epaiketarik gabeko internatzeak egin ziren. Ipar Irlandako Gobernu Unionistak proposatu eta Britainiar Gobernuak onartutako operazioa izan zen.

## Operazioa

Britainiar soldadu armatuek Ipar Irlandan barna egunsentiko irteerak egin eta hauetan 342 pertsona atxilotu zituzten, bortizkeriazko lau egunetan 20 herritar, IRAko 2 kide eta 2 britainiar soldadu hil ziren.
Atxilotutako guztiak irlandar errepublikar eta nazionalistak izan ziren, horietatik gehienak katolikoak. Hauetatik askok ez zuten ez inongo errepublikar militantzia politikorik ez eta IRArekin loturarik ere.
Ulstergo paramilitar loialistek ere irlandar nazionalista eta katolikoen aurkako bortizkeriazko ekintzak burutu zituzten, baina Britainiar Armadak operazio honetatik kanpo utzi eta Britainiar Armadak ez zituen atxilotu, ezta internatu ere.
* Datuak: Q1418831
# Daria Strokous

Daria Vladimirovna Strokous (Mosku, Sobietar Batasuna, 1990eko irailaren 25a) errusiar topmodeloa, aktorea eta argazkilaria da.

## Bizitza

Jaio eta gutxira, bera eta bere familia Beninera, Mendebaldeko Afrikako herrialdera, joan ziren bizitzera eta bertan bizi izan zen bost urte bete arte. Moskuko Estatu Unibertsitatean ikasi zuen.

### Lan ibilbidea

2007ko irailean egin zuen debuta Milan eta Parisko Modaren Astean Pradarentzat esklusiban. V. Magazinek 2008ko 10 Top Modeloen zerrendan sartu zuen. New York aldizkariak jarraitu beharreko 10 Top Modeloetako bat izendatu zuen, baita Milango Gaurko Top Model ere.
Vogue Italia, Numéro, Vogue Japonia eta Vogue Errusiako portadetan agertu da, baita W, Vogue Erresuma Batua, Vogue Alemania, Vogue Estatu Batuak eta V orrialdeetan ere, besteak beste.
Style.com delakoan ere agertu da diseinatzaile askorentzat, eta Models.com-eko artikuluetan.
Nomenus Quarterly aldizkari berriaren proiektu batean hartu zuen parte, "THE ROW" izeneko arropa linea baterako.
Hainbat kanpainatan jardun du: Christian Dior, Prada, Chanel, Lanvin, Louis Vuitton, Jil Sander, Carolina Herrera, Dolce&Gabbana, Alberta Ferretti, H&M, Juicy Couture eta beste batzuentzat.
2011ko Contagion izenburuko filmean paper txiki bat izan zuen. Inez van Lamsweerde eta Vinoodh Matadin zuzendariek Diorri buruzko Secret Garden – Versailles film laburrean, ostera, protagonista izan zen.
2013an, Diorren bi kanpainatarako hautatu zuten, bata 2013ko udaberrirako eta bestea 2013ko udazkeneko bildumarako, biak Willy Vanderperrek egindako argazkiekin. Dior filmaren zuzendari sortzailea den Raf Simonsen musa da.
2014an, Strokous "Industriaren Ikonoen Belaunaldi Berria" zerrendan sartu zuten Models.com.

## Erreferentziak

* ↑ Copia archivada. .
* ↑ Copia archivada. .
* ↑ The Top Ten Models to Watch This Fashion Week – The Cut. Nymag.com.
* ↑ Daria Strokous Is Today's Top Model in Milan – The Cut. Nymag.com.
* ↑ Daria Strokous Photos on. Style.com.
* ↑ Show Package Milan FW08: IMG Milan – Of The Minute. Models.com 12 de febrero de 2008.
* ↑ Larocca, Amy. (19 de agosto de 2007). Mary-Kate and Ashley Olsen Introduce Their New Line, the Row – Fall Fashion 2007 – New York Magazine. Nymag.com.
* ↑ MODELS.com's Industry Icons. Models.com 5 de agosto de 2014.

## Kanpo estekak

* Artikulu hau, osorik edo zatiren batean, {{{hizkuntza}}} Wikipediako «Daria Strokous» artikulutik itzuli da. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q1108726
* Multimedia: Daria Strokous / Q1108726
# Iris Strubegger

Iris Strubegger (Salzburgo, Austria, 1984ko uztailaren 21a) modeloa da.

## Bizitza

Iris Strunegger Salzburgo estatuko Schwarzach im Pongau herrian jaio zen. 2001ean, 17 urte zituela, New Yorkera joan zen hiru hilabeteko ikasle-trukea egitera. Egun batean kalean zebilela, talentu 'ehiztari' batek aurkitu zuen.

### Lan ibilbidea

2002. urtean Elite Model Managementekin kontratua sinatu zuen. Modelatzen izan zuen lehen esperientzia pasarelan izan zuen. Calvin Klein enpresarako izan zen bere lehen ekitaldia, 2003ko udaberri/uda denboraldian. 2003ko urtarrilean egin zuen lehen kanpaina. Giorgio Armaniren Armani Collezioniren aurpegia bihurtu zen. i-D eta The Face argitaletxeek kontratatu zuten. Urte horretan, baina, modaren industria alde batera utzi eta bere jaioterrian 'Telebista Digitala' ikastea erabaki zuen.
2007an itzuli egin zen moda mundura. Supremerekin sinatu zuen New Yorken eta Women Management Parisen eta Milanen. Russell March, Prada eta Miu Miu konpainien casting zuzendariak, Pop aldizkarirako kontratatu zuen. Valentino eta Dries van Noten desfileak zabaldu zituen. 2008an, Steven Meisel argazkilariaren arreta piztu zuen, eta berarekin argazki saio bat egiteko eskatu zion.
Pasarelako ekitaldi ugaritan egon da Iris. 2010eko udaberri/uda denboraldirako, 71 ekitalditan desfilatu zuen. Aurreko denboraldian 76 ekitalditan desfilatu zuen. Strubegger hainbat diseinatzailerentzat lan egin du, besteak beste, Louis Vuitton, Fendi, Lanvin, Versace, Dolce & Gabbana, Alexander McQueen, Christian Dior SE eta Sonia Rykiel.
Balenciaga, Pepe Jeans, Pollini eta Dolce & Gabbana moda etxearen aurpegia izan da. 2009ko maiatzean, Irisek Givenchyren irudia izan zen, Mariacarla Boscono eta Adriana Limarekin batera. Valentinoren irudia ere izan da. Vogue Alemania, Vogue Espainia, Vogue Italia, Vogue Paris, eta Vogue Japonia argitalpenen azalean agertu da Iris.
2011ko Pirelli egutegian agertu zen, Karl Lagerfeldek ateratako argazki batean.

## Aintzatespenak

* Vogue Parisek 2000ko 30 top modeloetako bat izendatu zuen.

## Erreferentziak

* ↑ (Gaztelaniaz) «Iris Strubegger. Noticias, fotos y biografía de Iris Strubegger» ¡HOLA! 2009-07-21 (Noiz kontsultatua: 2025-03-03).
* ↑ «Iris Strubegger - Model» MODELS.com (Noiz kontsultatua: 2025-03-03).
* ↑ (Gaztelaniaz) González, Sergio. (2010-01-29). «Iris Strubegger, un rostro distinto» Trendencias (Noiz kontsultatua: 2025-03-03).
* ↑ Txantiloi:En-EN Iris Strubegger. (Noiz kontsultatua: 2025-03-03).
* ↑ Hint Magazine. .
* Artikulu hau, osorik edo zatiren batean, {{{hizkuntza}}} Wikipediako «Iris Strubegger» artikulutik itzuli da. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.

## Kanpo estekak

* Datuak: Q114438
* Multimedia: Iris Strubegger / Q114438
# Isla

Isla Gautegiz Arteagako auzoa da, Laidarako bidean kokatuta dagoena. Udalerriaren iparraldean dago, Kanalarekin egiten du muga iparraldean eta Mundakako itsasadarrarekin mendebaldean.

## Demografia

* Islako biztanleria

## Ondarea

* San Lorentzo baseliza, itsasoaren mailatik 15 metrora dago. Laukizuzen itxurako nabe bakarrez osatuta dago, sarrera mendebaldeko fatxadan dago, eta atearen goikaldean egurrezko gurutze bat dago. Baselizak birmoldaketa ugari jasan ditu, eta azkena 2004. urtean burutu zen, herriko boluntarioen laguntzari esker.
* San Bartolome baseliza itsasoaren mailatik 75 metrora dago. Oinarri laukizuzena dauka, eta barnealdean daude San Bartolomeren, San Antonio Abaden eta Andre Maria Fatimakoaren irudiak.

## Kanpo estekak

* (Gaztelaniaz) Ibilbidea Urdaibain zehar Argia.com webgunean.
# Tori Amos

Tori Amos, jaiotzez Myra Ellen Amos (Newton, Ipar Carolina, 1963ko abuztuaren 22a -) piano-jotzaile, rock alternatibo abeslari eta konpositorea da.

## Diskografia

* Little Earthquakes (1992)
* Under the Pink (1994)
* Boys for Pele (1996)
* From the Choirgirl Hotel (1998)
* To Venus and Back (1999)
* Strange Little Girls (2001)
* Scarlet's Walk (2002)
* The Beekeeper (2005)
* American Doll Posse (2007)
* Abnormally Attracted to Sin (2009)
* Midwinter Graces (2009)
* Night of Hunters (2011)
* Unrepentant Geraldines (2014)
* Native Invader (2017)
* Ocean to Ocean (2021)
* The Music of Tori and the Muses (2025)

## Kanpo estekak

* (Ingelesez)Webgune ofiziala
* Datuak: Q193744
* Multimedia: Tori Amos / Q193744
# Brady Corbet

Brady James Monson Corbet, artistikoki Brady Corbet, (Scottsdale, Arizona,1988ko abuztuaren 17a) Ameriketako Estatu Batuetako aktore eta zinema zuzendaria da. Paper ospetsu batzuk egin ditu: Mason Freeland Thirteen, Brian Lackey Mysterious Skin eta Alan Tracy Thunderbirds. Azken urtetan berak zuzendutako filmak arrakasta handia izan dute, bereziki The Brutalist filma.

## Ibilbidea

Corbetek 11 urterekin hasi zuen bere ibilbidea, The King of Queens telesaileko atal batean aktore gonbidatu gisa agertu zenean. Ondoren, NieA anime telesailaren ingelesezko bertsioan bikoizketa lana egin zuen. Hurrengo urteetan erregularki beste anime serie batean lan egin zuen, I My Me! Strawberry Eggs, eta aktore gonbidatua izan zen Greetings from Tucson sitcomen. 2003an Oliver Beeneren pasarte batean ere agertu zen. 2003an, Catherine Hardwickeren Thirteen filmean egin zuen zinemako debuta Corbetek.
Corbetek zuzendari gisa debuta egin zuen The Childhood of a Leader (2015) filmarekin. Gero, Vox Lux (2018) drama musikala zuzendu zuen. 2024an The Brutalist egin zuen. Azken film honekin zuzendaritza onenaren Zilarrezko Lehoia irabazi zuen 2024ko Veneziako Nazioarteko Zinemaldian eta zuzendari onena 2025eko Urrezko Globoetan.

## Filmografia
### Aktore gisa

* The Childhood of a Leader (2015)
* Olive Kitteridge (2014, minitelesaila)
* While We're Young (2014)
* Escobar: Paradise Lost (2014)
* The Sleepwalker (2014)
* Force Majeure (2014)
* Edén (2014)
* Clouds of Sils Maria (2014)
* Saint Laurent (2014)
* Simon Killer (2012)
* Melancholia (2011)
* Martha Marcy May Marlene (2011)
* Law & Order: Special Victims Unit (telesaila)
* Law & Order (2009, telesaila)
* Funny Games (2008)
* Sunny & Share Love You (2007)
* 24 (telesaila, 2006)
* Thunderbirds (2004)
* Mysterious Skin (2004)
* Thirteen (2003)
* Oliver Beene (2003, telesaila)
* Greetings from Tucson (2002, telesaila)
* I My Me! Strawberry Eggs (2001, telesaila, ahotsa)
* NieA 7 (2000, telesaila, ahotsa)
* The King of Queens (2000, telesaila)

### Zuzendari gisa

* The Childhood of a Leader, 2015
* Vox Lux, 2018
* The Brutalist, 2024

## Erreferentziak

* ↑ https://www.eldiario.es/cultura/cine/brady-corbet-favorito-oscar-the-brutalist-donald-trump-muestra-actitud-tercer-reich-arquitectura_1_11987054.html
* ↑ https://web.archive.org/web/20150914230501/http://www.hollywoodreporter.com/news/venice-robert-pattinson-starrer-childhood-822550
* ↑ https://www.theguardian.com/film/2025/jan/05/golden-globes-winners-list

## Kanpo estekak

* (Gaztelaniaz):Brady Corbert IMDb webgunean.
* Datuak: Q897115
* Multimedia: Brady Corbet / Q897115
# Muruetagane

Muruetagane Gautegiz-Arteagako auzoa eta mendatea da, herriko kanpoaldean kokatutakoa. Gautegiz-Arteagatik eta Ibarrangelutik abiatuta hiru bide daude auzora ailegatzeko, BI-3223, BI-2237 eta BI-2238 errepideak. 2007. urteaan Bizkaiko foru aldundiak proiektu bat aurkeztu zuen, errepideak bat egiten duten tokian, biribilgune bat eraiki eta bidegurutze arriskutsua kentzeko. Lanak 2008. urtean burutu ziren.

## Ondarea

* San Antolin baseliza, itsasoaren mailatik 160 metrora dago. Nabe bakarreko eraikin laukizuzenak osatzen du. Ezaugarririk nabarmenena sarrera da, atea, erdi-puntuko arkuduna, eraikinaren hegoaldeko fatxadan dago. Baselizaren sorrera ezezaguna den arren, 1949. urtean eraikina erabat birmoldatu zen, gaur egungo itxura izan arte.
* Antoliñako koba, aztarnategi prehistorikoarekin.

## Inguru naturala

Auzoaren ondoan "Baratze" izeneko baserri-eskola dago.

## Ikus, gainera

* Gautegiz Arteaga

## Kanpo estekak

* Datuak: Q12263923
# Errekalde (Gautegiz Arteaga)

Errekalde Gautegiz Arteagako auzoa da, herrigunea den Zelaietaren ekialdean kokatutakoa.

## Demografia

* Errekaldeko biztanleria

## Kanpo estekak

* Datuak: Q132883982
# Basetxeta

Basetxeta Gautegiz Arteagako auzoa da, herriko kanpoaldean kokatutakoa.

## Demografia

* Basetxetako biztanleria

## Kanpo estekak

* Datuak: Q12254830
# Zelaieta (Gautegiz-Arteaga)

Zelaieta Gautegiz Arteagako auzoa da, erdigunea hartzen duena.

## Demografia

* Zelaietako biztanleria

## Kanpo estekak

* Datuak: Q12269273
# Kanala (auzoa)

    Artikulu hau Sukarrieta eta Gautegiz-Arteaga udalerrietako auzoari buruzkoa da; beste esanahietarako, ikus «Kanala (argipena)».
    Artikulu hau Sukarrieta eta Gautegiz-Arteaga udalerrietako auzoari buruzkoa da; beste esanahietarako, ikus «Kanal (argipena)».
Kanala edo Legendika Bizkaiko Gautegiz Arteaga eta Sukarrieta udalerrien artean banaturik dagoen auzoa da. Urdaibaiko itsasadarraren eskuineko ertzean dago.
Bertan Kanalape eta Kanala hondartzak daude.

## Demografia

* Kanalako biztanleria

## Iruditegia

* Kanala auzoko hilerriko hilarriak.
* Kanala auzoko hilerriko hilarriak.

## Erreferentziak

* ↑ (Gaztelaniaz) Arana Goiri, Sabin. (1892). «Notas» Bizkaya por su independencia. Bilbo, 104 or. ISBN 4444000037110PB. Aipua: «La mayor parte (y es tanto ó más extensa que todo San Andrés) de la vertiente occidental del agreste Atxerre fué tambien terreno yermo hasta hace cinco ó seis siglos cuando menos, fecha en que varias familias de San Andrés y otras de Arteaga pasaron á poblarla llamándola Legendika. Más tarde, habiéndose aumentado aquéllas hasta el número de quince y las segundas hasta el de veintidos, fundaron en la primera mitad del siglo XVI una parroquia bajo la advocacion de Nuestra Señora. Hoy, el mixto barrio de Legendika es más conocido con el nombre de Kanala (el Canal), nombre castellano que tomó por pasar á su pie el canal ó ría que, en la bajamar, aparece atravesando los arenales que forman el lecho del citado brazo de mar en las horas de la marea. En los documentos se le designa con el nombre de Legendika de Kanala ó Santa María de Legendika.».

## Ikus gainera

* Kanalape
* Kanala (hondartza)

## Kanpo estekak

* Datuak: Q23001352
* Multimedia: Kanala (Gautegiz Arteaga) / Q23001352
# Crepidotus epibryus

Crepidotus epibryus
Sinonimoak: Agaricus epibryus, Crepidotus herbarum, Pleurotellus epibryus, Pleurotellus graminicola, Pleurotellus hypnophilus
Crepidotus epibryus Agarical ordenako espezie bat da, Crepidotaceae familiakoa, Crepidotus generokoa.

## Deskribapena

Kapela: 0,5 eta 2 cm bitarteko diametrokoa, zirkularra, erdizirkularra edo flabeliformea, azkenik lau-ganbila. Ertza kurbatua, inbolutua, batzuetan lobulatua. Kapelaren azala zuria, opakua, gainazala iletsu-belusatua.
Orriak: Itsatsiak, zuriak hasieran, gero okre antzekoak arrosakara-horixka koloreko islekin, zabal. Ertza fin finbriatua.
Hanka: Ia sesila, ale oso gazteetan bakarrik ikusten da, eszentrikoa, zuria, tomentudun itxurakoa.
Haragia: Oso urria, zurixka. Usaingabea eta ia zaporegabea.
Etimologia: Crepidotus terminoa sandalia esan nahi duen latinezko “crépida” hitzetik eta belarria esan nahi duen grezierazko “oûs” “otós” hitzetik dator. Sandalia formako belarriekin.

## Jangarritasuna

Interes gastronomikorik gabea.

### Nahasketa arriskua

Nahiko erraza identifikatzeko, bere orrien kolore deigarria dela eta, helduaroan okre-arrosakaratik okre-horixkara; eta esporen morfologia oso partikularragatik. Crepidotus variabilis normalean handiagoa da, kapelaren gainazala leunagoa du eta kapelaren ertza ez du biribildua.

## Sasoia eta lekua

Udazkenean. Ezohiko espeziea, hostozabalen egur hiletan, eukaliptoetan, eroritako hostoetan eta baita goroldiotan ere.

### Banaketa eremua

Ohikoa Britania Handian eta Irlandan, Europan eta Ipar Amerikan ere aurkitzen da.

## Erreferentziak

* ↑ Aranzadi, zientzia elkartea.
* ↑ (Gaztelaniaz) AVM Asociacion Vallisoletana de Micologia 1986.
* Datuak: Q4036667
* Multimedia: Crepidotus epibryus / Q4036667
# Everything Everywhere All at Once

Everything Everywhere All at Once (euskaraz: «Dena Edonon Aldi Berean») 2022ko Daniel Kwan eta Daniel Scheinert estatubatuar zinema zuzendarien komedia dramatiko absurdo filma da.
Zazpi Oscar Sari irabazi zituen: Film onena, Zuzendari onena, Emakumezko aktore onena (Michelle Yeoh), Taldeko emakumezko aktore onena (Jamie Lee Curtis), Taldeko gizonezko aktore onena (Ke Huy Quan), Jatorrizko gidoi onena eta Muntatze onena.

## Argumentua

Oharra: Atal honek istorio osoa edo amaiera argitzen du.
Txinatik AEBetara joandako etorkina da Evelyn. Abentura basati batean murgilduko da nahitaez, eta, dirudienez, hark bakarrik salbatu dezake mundua. Multibertsoetan harrapatuta geldituko da, denboran zehar bidaiak egiten, eta askotariko pertsonaiak topatuko ditu.

## Aktoreak

* Michelle Yeoh : Evelyn Quan Wang
* Stephanie Hsu : Joy Wang / Jobu Tupaki
* Ke Huy Quan : Waymond Wang
* James Hong : Gong Gong
* Jamie Lee Curtis : Deirdre Beaubeirdre
* Txantiloi:Lien : Becky
* Jenny Slate : «Big Nose»
* Harry Shum Jr. : Chad
* Audrey Wasilewski : Alpha ofiziala
* Daniel Scheinert : barruti-zuzendaria (cameo)
* Randy Newman : Raccoonie (ahots-cameoa)

## Erreferentziak

* ↑ «'Everything Everywhere All at Once'-k irabazi du Oscar sari nagusia» Berria 2023-03-13 CC BY-SA 4.0 lizentziapean.
* ↑ «Dena batera, umore giroan» Berria 2022-05-28 CC BY-SA 4.0 lizentziapean.

## Kanpo estekak

* Datuak: Q83808444
* Multimedia: Everything Everywhere All at Once / Q83808444